
Весе мастортнэнь пролетарийтне, пурнаводо вейс! 

Сынь мольсть прок травазь зверть 
пандтнэнь прява, ущельява, шер- 
жев ледникканть, ютнесть чуросто 
понгониця кудотнень вакска, из- 
бегали ломатнень марто вастоманть. 


Свал пувась варма, кандсь лов 
ды вельтясь следтнэнь. 

Кельме вармадонть ды давол- 
донть пандо прянь сеятне KERK- 
шнесть ущельятнева. Тусть po- 
линав архартнэ. Ансяк колмо ло- 
мать, куманжава вайсезь, упорной- 
стэ мольсть вейке пильге следга, 
сынь кирдсть пиксэс, штобу а ёмав- 
томс вейкест-вейкест. 

Састыне валгозь ледникень сте- 
натнестэ, путниктне появасть ло- 
вонь крута спусконть икелев. Те 
’таркась ульнесь пек опасной, эрь- 
вась эйстэст содась, што вишка 
толчокось может сыргавтомс ло- 
вонь пандтнэнь ды сестэ покш ла- 
винась калмасынзе сынст. Ды яла 
теке те ульнесь единственной ки. 


Икелев молицясь ёкстызе пал- 
канть ды лоткась. 


— Тесз седе састо,—велявтсь 
сон спутниктненень.— Дайте NHK- 


сэнть, сон а эряви. Кирдеде дистан- 
ция cago ·шагат. 
Пиксэнть пурназь, састо кармась 


валгомо. Настонть лангс лисезь, 
сон арсесь ёкстамс палканть, што: 
бу кирдевемс спусконть лангсо, но 
пильгензэ нолашсть, сон прась, 
кирякстовсь алов. Сонензэ курок 
савсь стямс, но равновесиянь ёмав- 
тозь, сон таго прась, велявтсь 
прянзо велькска ды парсте мари- 
зе, кода сонзэ ало моли ловонь 
пандось. Верись валовсь високтне- 
нень. Сон чаркодсь: спасениясь AH- 
сяк бойкасто валгомгсо. Эряви 
икелькстямс оплывунонть, а то 
ловонь покш пгндось сасасы сон- 
зэ, тапасы, калмасы. 

„Эрямс... зрамс...“ Седеесь ано- 
коль сезевемс сыця опасностенть 
эйстэ. Сон кирнявтсь пильге лангс 
ды тусь чиезь, кельмезь ужастонть, | 
удалонзо жо лакась ды шумась ло- 
вонь лавинась, кона мельганзо 


усксь вишка кевть ды вармасо 
пштистз тоцязь эйнеть. 
Ломанесь чийсь, мельганзо 


зэрнема марто мольсь лавинась, 
глушась сонзэ куломадо икелень 


вайгелензэ. Сеть, конат ульнесть 
вере, талнозевсть. Эйстэст вейкесь 
ожасо нардызе ловов чаманзо. Пе- 
‘лезь сон мерсь: 

— Полковник, господин полков- 
ник... Петровонь лепштизе. Может 
идесынек сонзэ, 

— Кадыть глупостнењ,.. Эсь 
прясь эряви идемс,—резкойстэ Ce- 
зизе полковникесь.—Дурак ульнесь 
тонь “Петровось, секс ёмаськак. 
Капшак, Смирнов...—ды сыргась 
бойка се таркастонть, козо живой- 
стэ калмазель ломанесь. Смирнов 
састо тусь мельганзо. 

Курок путниктне нейсть юрта. 
Полковникесь лоткась. 

— Тесэ эрить ломать,— мерсь 
сон састо,—ульть анок,—ды Tap- 
racb зепстэнзэ оружия.—Леднемс 
меельсь патронс...—лексемань лот- 
кавтозь сынь кармасть молеме юр- 
тантень. 

Страннойкс неявсть веть ловсо 
вельтявозь неть кавто неуклюжей 
фигуратне. Прок зверть, мольсть 
сынь добычантень. 

Вана юртаськак. Кенкш арась. 

— Кие тесэ?—састо кевкстсь пол- 
ковникесь ды сулеекс совась юр- 
тань варянтень. Чоподанть сеске 
сезизе электрической фонарень 
Bango. [lepre пельга ванномадо 
мейле, полковникесь стакасто озась 
ящикенть лангс. 

Таргась цимболдыця инкрустация 
марто портсигар, сайсь папироса, 
стукадсь мундштуксонть крыш- 
канть ланга ды нервнойстэ таргась 
качамонть. 


— Варштака, Смирнов, паряк 
те кудыне? 

Смирнов бойкасто топавтызе по- 
ручениянть. 


— Господин попковник, землянка 
муинь. Свет арась, кияк а марави, 
но кудосонть эрить: лембесэ KEH- 
кшстэнть качады. 


— Паро. Ультянок осторожнойкс... 

Кудонтень молемстэ, сынь куватьс 
кунсолость, пилетнень кенкшентень 
путозь,но мезеяк эсть маря.Сестэ пол- 
ковникесь ноцковтызе кенкшенть 
ды ютась поровтонть трокс. Лембе 
коштось вачкодсь чамантень. Секе 
жо шкастонть кирвайсь фонаренть 
валдозо. 

Струятне нумолнэкс кирнявтсть 
стольтнень лангс, книгатнень ланга, 
эшкевсть стенантень, HOBONbCTb 
кроватентень ды лоткасть удыця 
ломаненть чаманзо лангс, мезеде 
тона сыргойсь. 

— Ила сыргсе таркастот!—мерсь 
полковникесь, сонсь кирдсь кедьсэ- 
нзэ маузер, но истяккак ломанесь 
эзь сыргсе, ансяк сонзэ сельме 


чиркензэ сыргсесть валдодонть. 
Мейле сон варштась оружиянь кир- 
диця копачазь пря сыцянть лангс. 

— Ськамот эрят? 

Григорий—-истя лемезэль уды- 
цянть—сорнозевсь, рунгонзо лангс 
прок валсть кельме ведь, сон ке- 
педевсь, ды конянзо лангс появасть 
ведь каплинеть. 

— Да, ськамон,—састо мерсь сон 
ашназа турвасонзо ды нартнизе 
конанзо. 

Смирнов уш теевсь азорокс: кир- 
вастизе лампанть, кона аштесь 
столь лангсо, саизе лавтовонзо лан- 
гсто рюкзаконть, кайсесь. Чаркодезь, 
што опасность арась, полковникесь 
кекшизе оружиянзо. 

— Смирнов, —распорядился MOJ- 
ковникесь, — сезик телефонной 
трубканть, —ды иста жо кармась 
кайсеме. Смирнов пурнынзе столь 
лангсто коневтнень, книгатнень ды 
ёртынзе масторов. Тарканть чамдозь, 
сон таргась колбаса, кщи, консер- 
ват. Полковникесь таргизе дорож- 
ной зеркаланзо, ваннось чаманзо, 
кельмевть судонзо, касовт рыжой 
шетинасо чама боканзо, серои ко- 
нанзо, раужо покш сельмензэ. Ва- 
дюшинзе усонзо ды нартнинзе па- 
цинесэ. 

— Сеедьст» сакшныть тей ло- 
мать?.. Паряк маласо тестэ поселка 
или киргизской аул? 

Григорий’ кармась смутнойстэ 
чаркодеме кодат инжеть састь тен- 
зэ, Сон кежевстэ пейдезевсь ды 
ёвтнесь нурька повесть эсь эрямо- 
донзо. Путниктне чаркодсть, што 
Григориень тетязо раскулаченной, 
панезь, сонсь истя жо ссылкасо 
ашти тесэ, кунсолы бурянть шу- 
монзо ды тейни погодадонть а эря- 
викс сёрмадовкст. Ох, и аволь паро 
ули тенст, кие кучизе те вершинанть 
лангс! 

— Стака ськамот. Эрян киззс или 


арась—а содан. Роботат чить ды 
веть. Весе тейть шкасто, а то штраф 
ды макстадызь судс. Монсь ковгак 
а яксян. Ведь монь эрьва кото ча- 
COHb ютазь наблюденият, ютамс жо 
кото часонь перть мекев-васов кавк- 
соньгемень километра а кенерят, 
маласо поселкат арасть. Иста 
вана аштян буднятнестэ ды празд- 
никтнестэ,—прядызе эсь ёвтнеман- 
зо сон ды варштась полковникенть 
лангс, арсесь содамс, удалась ли 
маньшемась. 

Полковникесь куватђс сокорясь 
вилкасонть консервань бан «асонть, 
мусь сывель куска, canse сонзэ 
кургс, ды апак капша кармась по- 
ремензэ тюжа кувака пейсэнзэ. Сы 
веленть нилезь, кепединзе Смирнов 
лангс наравт сельме чиркензэ. 

— Валске дневка, оймсетяно, — 
мерсь сон. ) 

Неть валтнэнь коряс Григорий 
чаркодсь, што тензэ кемить. 

— Ну, а бути оймсема—то уш 
алкуксонь, — поладызе полковни- 
кесь.— Минь сонзэ заработали. Тосо 
еще кадовсь? 

Смирнов бойкасто нуртясь фля- 
гасто кавто стопкат ды вейкенть 
эйстэст максызе полковникентень. 
Полковникесь варштась жидкос- 
тенть лангс, нолштынзе турванзо, 
нилизе сельгензэ ды каязь-каизе 
кургозонзо ванькс, ведьтеме спир- 
ТЗНТБ. 

— 3... 3...3..—рангстасњ сон, вадю- 
шинзе усонзо ды кармась таргамо, 
кургсто кольцясо нолдазь кача- 
мось кептясь потолоконтень.—Тон 
тенек чай лакавт, —апак велявто 
мерсь зимовщикентень. 

Григорий бойкасто кирвастсь 
пенгт ды путызе чайникенть 
плитанть лангс. 

Шкась ютась. Зимовщикенть 
мельс ледсь, што тензэ эряви мо- 
лемс станциав, Сон сайсь книжка, 


кирвастизе фонаренть ды сыргась 
кенкшентень. 
Ков?—прянь апак 
кевкстизе полковникесь, 
пек иредекшнесь. 

— Станцияв, —отвечась зимов- 
щикесь. 

—- Мон молян... Мон молян, — 
аламо шкань ютазь мерсь полков- 
никесь,—тапаса сонзэ чортовой пи- 
сьмар кудонзо.—Пракшнозь сизе- 
мадонть, а сехте пек симезь спир- 
тэнть эйстэ, сон лиссь кудынестэнть. 
А васоло пандыненть прясто вал- 
донть неезь, полковникесь сыргась 
тов. Григорий тейсь температуранть 
коряс сёрмадовкст. Полковникесь 
тулкадизе зимовщикенть ды весе 
вийсэнзэ ускизе будканте. 

Григориень сельме икеле цим- 
болдсь якшамосо термометрань су- 
ликась, сорнозевсь термометрань 
стрелкась ды теке жо шкастонть 
марявсь зэрть. Будкась шум марто 
прась мода лангс. 

Григорий пачкодсь яростьс, но 
кирдизе эсь пранзо. 

— Смирнов,—кудынентень совазь 
пшкадсь полковникесь.—Мон Ma- 
дан, а тон дежурак, мейле удлт. 

— Атон,—приказась сон совица 
Григорийнень,—ушт галанканть,— 
ды кармась анокстамо удомантень. 

Зимовщикесь чатьмонезь озась 
плитанть малас чурбак лангс ды 
кармась галанкас пенгень путнеме, 
арсезь те случайденть. Сон содась, 
што тылс врагтнень эцемадо эряви 
нейке жо пачтямс заставас, но кода 
те теемсд Заставантень кемень 
километрат, „Тов малав кавто част-- 
кармась сон ловномо,— мекев кись 
седе стака, пандо прав. Арась, а 
кенерян...“ 

Полковникесь уш удось, но Смир- 
нов кияксос озазь ды рюкзаконть 
_ лангс нежедезь, еще бороцясь удо- 
манть марто. Сон стараясь аконамс 


кепеде 
сон уш 


сельмензэ, но сынь сонзэ эсть кун- 
соло—конявильть. Прязо новольк- 
шнесь ды, сыргозезь, тандадозь, 
Смирнов юхавтнесь эйсэнзэ, стара- 
ясь панемс удоманть, ваннось мину- 
та кудыневанть ды таго прыль. Си- 
земась, ужинэсь, спиртэсь ды псись 
тейсть эсь тевест. Смирнов надежда- 
втомо аволдась кедьсэнзэ, прась 
алов, састо вачкодевсь прясонзо стен 
кантень ды новольсь прясонзо рюк- 
законтень. 

Зимовщикесь .аламос аштесь, 
учозь а сыргозить ли „инжетне“, 
но сынь удость шумбра ды сизе" 
мань удомасо. Сестэ сон сурнэ лан- 
гсо мольсь вешалкантень, саизе 
стенасто тулупонть. Тулупонь саезь, 
сон эшкизе табуретканть, тона шум 
марто эшкевсь кияксонтень. Зимов- 
щикесь састо ландявсь, но полков- 
никесь корнозевсь ды оймась. Гри- 
горий арсесь кепедевеме, но лы- 
казевсь кроватесь, ды полковни- 
кесь стакасто велявтсь лия боканзо 
лангс. Учомань секундатне тар- 
гавсть певтеме, прок кокононь су- 
реть. Зярдо зимовщикесь, меельсь 
пелев, кепетець тулупонть марто, ко- 
ленканзо сонзэ сорность, чамаванзо 
мольсь ведь. Сон састо мольсь 
плитантень, путызе тулупонть полу- 
шубканть лангс ды таго кармась 
пенгень ёртнеме. Мейле тулупонть 
ацызе кияксос, тонгсь алонзо кавто 
пенге полинат—лиссь што уды JO- 
мань. Григорий оршизе свитерэнзэ, 
шапканзо, рукавцянзо, еще весть 
варштась удыцятнень лангс ды састо 
лиссь улицяв. Нежедизе ломсо кенк- 
шенть, чалгась лыжатнень лангс ды 
тусь алов, заставав. 

Икеле сон мольсь састо доли- 
нава, следтнэнь малава, конатнень 
кадызь а содавикстнэ, но ущель- 
ас пачкодемадо мейле тусь чиезь · 
Прок нарошной, поворотсонть лы: 
жазо токазевсь кевс ды сивсь кав - 


тов. Зимовщикесь ёртызе омбоце 
лыжанть, пракшнозь ды кайсевезь, 
тусь чиезь алов. Превензэ велясть, 
сон AHOK ульнесь прамс ды большеа 
стямс аволь привычной чиемадонть, 
но неязевсь кудонь крышась ды 
сон, талнозь, сорныця турвасо €B- 
тась часовоентень: 

— Монень Небога ялганть... Ha- 
чальникенть... 

Часовоесь сеске чаркодсь, што 
теевсь мезеяк серьезной ды нолды- 
зе Григориинь. 

— Мезе, диверсантт?—кирнявтсь 
заставань начальникесь стул ланг- 
сто. 

— Зяро эйстэст--колмо?... Да? 

— Арась, кавто, удыть кудосон... 

Ды таго ловонть ланга пандонь 
лыжатнень шожда чикордома. Дис- 
танциянь кирдезь, молить икелев 
лыжникень группа, конатнень коть- 
мерсэст рюкзаконь таркас цимбол- 
дыть стальсэст трехлинейной вин- 
товкатне. 

Таго пандт, алкине таркат. 

— Саемс винтовкатнень — коман- 
довась засгавань начальникесь. 


Пограничниктне сайнизь винтов- 
каст ды, виевстэ сынст эсь бокат- 
ненень лепштязь, састо валгсть зи- 
мовкантень. 

Пульзядо молезь, сынь пачкодсть 
кудынентень. Пограничниктнестэ 
вейкесь каловсь вальмалов. Кенк- 
шстэнть ломонть саезь, Григорий 
тошкадсь: 

— Удыть кавонеске,--ды совась 
кудынентень, спусковой крючо- 
конть лангсо суронь кирдезь. 

Небога cacto, кавто эскелькссэ, 
чийсь кроватентень ды безмятежно 
удыця полковникенть прицелс са- 
езь, токизе сонзз лавтовс. 

— Стядо! Пачкодиде! 

Полковникесь сеске сыргойсь ды 
стремительнойстэ ёкстызе кедензэ 
тодовонть алов. 

— Кадык!—кепедизе вайгелензэ 
начальникесь. 

Полковникесђ озась. Кельме ли- 
везь покш каплясо вельтизе сонзэ 
ашназа чаманзо ды чудикирькссэ YY- 
десь понав щекаванзо. Сон неин- 
зе заставань начальникенть нена- 


вистной пиже петлицанзо ды чар- 
кодизе весементь. 

Зимовщикесь стявтсь Смирно- 
вонь, но тона яла одов ды одов, 
апак капше новолиль рюкзаконть 
лангс, 

— Колмоцесь косо?—дивазевти- 
зе полковникенть апак учо кевкс- 
темась. 

— Парсте тынь осведомленнойть, 
начальник, — спокойнасто отве- 
чась полковникесь,—но сон тенк, 
к сожалению, а саеви—колмоцесь 
тосо,—сон невтсь прясонзо пандт- 
нэнь енов,—ловтнэнь потсо. Сон эзь 
пачходе... Те седе парос,—ды Cac- 
то прибавась:—ютынек пандтнэнь, 
ледниктнень, кирнявтынек заста- 
ватнень юткова...--ды стясь кро- 
ватьстэнть. 

Кшнасо тарксевть, анок опасност- 
ненень диверсантонть таркас Гри- 
горий нейсь жалкой, начко ус мар- 
то, понав черь, покш пря ломань. 


Сонзэ сельмензэ мадсть, полков- 
никесь кода-бути кирмицявсь ды 
теевсђ седе вишкине. 


— Мезе жо, пурнадо, полков- 
ник,—мерсь заставань начальни- 
кесь,—курок валске... 


Вальмасонть алкукс неявсь вал- 
до. Сон кассь прок лавина. Куды- 
нестэнть лиссть ломать— веенст pa- 
достнойть, цымболдыця штыкень 
грань марто, омбонст прянь нолдазь. 
Полковникесь ды сонзэ спутникезэ 
варштасть пандтнэнь пряс ды сыр- 
гасть меельсе путев враждебной, 
ненавистной тенст моданть ланга. 

Чись лиссь пандтнэнь экшстэ, 
ёртынзе рубиновой струянзо туи- 
цятнень мельга, валдомтынзе лед- 
никтнень, моренатнень. 


Нолаштозь, струятне тусть алов, 


долинантень, валдомтозь сэнеж- 
диця шержев ледникенть ло- 
вонзо. 


Петр Гайни. 


Тундонь валске 


Инзей ведьсэ валозь 
Тундонь валскесь. 
Умарина ало 

Эйкакшт налксесть. 
Налксесть, налксесть—тургадсть, 
Лексесть, паркснесть. 
Кечказ Васькань кургось 
Кольсь авардькстэ. 
Мольсь ваксозост Нюра 
Пионеркась.— 

Сеск жо весе пуромсть 
Сонзэ перька; 

Мазый моро ушодсть 
Верьга вайгельть.— 
Цеця чинев ушось 
Гайсэ гайгесь. 

Мейле весе ойсесть, 
Шапкаст ертнизь. 
Мерят вадни ойсэ— 


Нюра кортни. 
Эйкакшонь пиледе 
Вал а мени: 
Сынь кунсолыть седе, 
Кие— Ленин; 
Кода пионертнэ 
Эрить-аштыть, 
Шумбра чинть ды превтнень 
Эстест таштыть. 

Инзей ведьсэ валозь 
Тундонь валскесь. 
Умарина ало 

Эйкакшт налксесть. 
Сынь теевсть ней превей 
Пионерэкс— 

Весе эйкакштнэнень 
Покш примерэкс. 


Китайской летчикень евтнема 


Зярдо монь ялгам летчикесь Хэ 
Чжун-го велявтсь японской тылстэ, 
сон усксь мартонзо бойка цёрыне. 
Вейсэ Хэ Чжун-гонь ды колмо пар- 
тизан марто церынесь ютась аволь 
вейке сядо лить '). Чить сынь аштесть 
Гаолянонь тусто зарослятнень пот- 
со или бобовой паксясо, веть жо 
апак сизе мольсть эсест частненень. 
Сынест удалась” благополучна юта- 
монзо фронтонть. Ды вана, зярдо 
уш весе ловсть, што Хэ Чжун-го 
чавовсь японецтнэнь каршо воз- 
душной бойсэ, сон апак учо сась 
частев. 


Сезневезь, рудазкадозь ды TO- 
щамозь, летчикесь ютась отрядонь 
командирэнтень. 


— Лейтенантось Хэ Чжун-го ве- 
лявтсь мекев, штобу икеле пелев 
бороцямс родинань врагтнень Kap- 
шо,—максь сон рапорт, по военному 
видемезь командирэнть икеле. 

Мейле сон евтнизе, кода прав- 
тызь с0нзэ самолетонзо ды COH 
валгсь парашют вельде районс, ко- 
нанть занизь японецтнэ. Крестьянтнэ 
кекшизь летчикенть, мейле жо зя- 
рыя партизант максть мель ютавто- 
манзо фронтонь линиянть трокс. 

Евтнеманть прядомадонзо мейле 
Хэ Чжунтго кода-бути асмеязь, 
кавтолдозь энялгадсь командирэн- 
тень: 


1) Ли—малав пель километра, 


"со. Сон коштансто 


— Капитан, монь марто сась це- 
рыне. Мелезэ улемс летчикекс... 
Мерть кадоманзо сонзэ отрядов. · 

Истя Ли Чен, китайской парти- 
занонь церась, ульнесь примазь ави- 
ационной частес. Лангс ваномс сонен- 
33 ульнесть кемнилеешка ие. Сон 
ульнесь вишкине ды плотной. Черен- 
зэ—раужот, сеелень саме ладсот. 
Сельмензэ истят жо бойкат, кодамо 
сонськак; сынь мольсть кавто кенерсь 
маслина енов. Ли Ченнэнь лемсэ ки- 
як эзь мере. Сонензэ мерсть Малыш- 
ка. Истяк те лемесь тензэ кадовсь- 
как. 

Курок Малышка тонадсь од обста- 
новкантень, ансяк васень шкастонть 
пельсь заведенной мотортнэнь увно- 
мадонть. Садсо, косо сеедьстэ ойм- 
сесть летчиктне, Малышка’ вечксь 
кунсоломо боевой зпизодтнзде сынст 
евтнематнень. Сон озакшнось тик- 
ше лангс ды, пек лексемадо пелезь, 
вейкеяк валонь апак менстя, кун- 
солось. Те шкастонть натой сонзэ 
пондакш киска левкскесвкак, конань 
Малышка кепедизе косто-бути уль- 
цасто, састо аштесь азоронть пиль- 
ге песэ. 

Валскень стязь ды талай чокшнэс 
Ли Чен ютавтсь шханть аэродром- 
якась келей 
комбинезонсо, часонь-часонь аштесь 
техниктнень вакссо, конат путлак- 
шасть самолетнэнь перька. 

Малышка ловсь эсь прянзо мир- 

_ сэнть сехте счастливой ломанькс, 


зярдо сонензэ мерсть кандомс пат- 
ронт, винтямс гайка или озамс лет- 
чикень кабинкас. Лиясто Хэ Чжун- 


то невтнизе тензэ истребителензэ, 
но весеменек минь эзинек путо 


покш мель церыненть увлечениянзо 


туртов, ловинек сынст эйкакшонь 
забавакс. 


Весть, зярыя ковонь ютазь седе 
мейле, кода велявтбь Чжун-го, япон- 
ской самолетнэ апак учо каявсть 
минек аэродромонть лангс. Сигналь- 
ной мачтанть прясо ве шкане лый- 
кадсть якстере ды рауожо флагт. 
Те кармавтсть нейке жо куземс 
верев. Прок бузмулгавтозь промот, 
увнозевсть самолетнэ. Тундонь вал- 
скень сэтьме чинть пештизе мото- 
ронь урномась. Вейке-вейке мельга 
кепетецть истребительтне врагонть 


-вастомо, пельтнень экшс ематотсть 


сиялдыця бомбовозтнэ. 

Аэродромось чамсь. Мотористнэ, 
техниктне, робочейтне капшасть 
кекшема таркас. Ошонть ендо ма- 
рявсь сиренань тревожной гулокось. 
Коштсонть кирвайсь ожесточенной 
бой. Японецтнэнень эзь удала куро- 
домс минек врасплох. 


Ливтнема паксясонть кадовсь ан- 


‘сяк вейке самолет. Сонзэ лангсб 
а кинень ульнесь кепетемс верев. 

Зярыя японской самолетт яла теке 
эцесть минек аэродромонть вельк- 
сэс. Моданть лангс кармасть лив- 
тямо васень бомбатне. Ды те шкас- 
тонть лиссь сехте апак учозесь, сех- 
те а марявикс тевесь Кекшема 
таркасто друк кирнявтсь Ли Чен 
ды каявсь ськамонзо аштиця само- 
летонтень. Техниктне эсть! ke- 
нере само ежозост, кода церынесь 
ульнесь уш васоло. 

— Малышка, велявт!.. Чавтадызь, 
Малышка!.. 

Бомбань сезевемань зэртенть пач- 
ка Ли Чен мезеяк эзь мара. Сон 
чийсь паксянть шачк, керчавкшнось 
келей комбинезононть потс, Ny- 
пордькшнесь. Сонзэ мельга, anak Ka- 
дово ардсь пондакш киска левкс- 
кесь. | 

Вана сон уш самолетонть вакс- 
со, ематотсь кабинканть потс. YB- 
ны моторось, пек вели пропелле- 
рэсь, ды истребителесь ине циркун 
ладсо криндявтнезь арды пиже пак- 
сянть ланга. Ли Чен а машты ливт- 
неме, но сон машты самолетонть 
ветямонзо мода ланга. Перть пель- 
га сезневить японской бомбатне, 
верде самолетонть ланга леднить 
пулеметсо, Ли Чен жо яла седе 
васов вети истребителенть. Ардыця 
самолетонть седе стака сметямс, ды 
Малышка толонть ало ардтни аэрод- 
ромонть ланга. Сон вети машинанть 
леентень, велявты береконть кувал: 
ма. Истя сон тейнесь се шкас, зярс 
эзь лотка бомбардировкась. Ли Чен 
ветизе машинанть ташто тарказонзо, 
выключил газонть. Эрьва ендо чиить 
сонзэ ваксс ломать. Сон стясь ка- 
бинкастонть шт2нь кондямо ашо. 
Сонзэ комбинезононь ожась начта- 
зель верьсэ. Ежонзо емавтозь, Ма- 
лышка новольсь тикшенть лангс. Се 
шкадонть ютась иеде ламо. Ли Чен 

‘кайсь, венстятотсь. Умок пичкась Зярдо боевой ливтнематнеде мей- 
ранязь кедезэ. Сонензз моли уш ле самолетнэ велявтыть аэродромс, 
кемготовоце ие. Сон теевсь стрело- Ли Ченэнь радостень цийнема мар- 
кокс-радистэкс, ульнесь ниле воз- то васты пондакш тюжа кискинесь. 
душной бойсэ, но икеле ладсо OT- Малышка сайсы сонзэ кедезэнзэ, ды 
рядсонть мерить тензэ Малышка. оятне туить садс оймсеме. 


Фин Спо. 


М. И. Наумкин. 


S ринин 


Кода ютавтызь географической экскурсиянть 


(Экскурсантнэнь дневникест коряс) 


Мордовской республиканской на- 
чальной ды средней школань обко- 
мось макснесь вете тонавтницянень 
отличнасто тонавтнемань кисэ путев- 
кат экскурсияв—Крымев. 

Экскурсиясь сыргась Саранск ош- 
сто июлень 6-це чиста. Экскурсиянь 
васень базантень— Симферополь 
ошс сон сась июлень 9-це чистэ. 
Июлень кеменце чистэ ушодовсь 
экскурсиясь. 

Вана мезть сермадыть экскурсан- 
тнэ экскурсиянть ютавтомадо. 

Симферополев молемстэ. Укра- 
инава ютамсто неинек келей пак- 
сят пешксеть сюродо, якстерькадо, 
неинек покш садт. Сюротне ламонь 
таркава ульнесть уш нуезь. Юты- 
нек Дон леенть вакска. Те, састо 
чудиця Дононть ве берекозо алкине, 
прок пиже ковер, омбоце бере- 
кось—поронь пандт. Икеле минь 
ансяк ловнокшнынек те леенть ланга 
ды киносто некшнинек, ней неинек 
сонзэ эсь сельмсэнек. Пек мелезэнек 
тусь Харьков ошось. Сон покш, 
ванькс, эйсэнзэ кудотне мазыйть 
ды покшт. Теса минь ванынек вадря- 
дояк-вадря памятникенть, кона 
путозь украинской народонь поэ- 
тэнтень Шевченконень. | 

Симферопольсэ. Симферопольсэ 
минек группастонть ды Московсто 
сазь группасто тейсть вейке экскур- 
сионной группа. 

Минь сынст марто ютавтынек вей- 

сэ весе экскурсиянть, евтнинек ки 
кода зри, кода тонавтни. Симферо- 
польсэ минек васняяк ваннымизь 
врач ды тейсь тенек беседа Крымень 
климатонть кувалма. Тесэ минь васня 
ульнинек ошонь садсонть.Садось ме- 
лезэнек пек тусь, тесэ ламо интерес- 
ной растеният. Народ ульнесь ламо, 
мерят весе ошось пурнавсь тозо. 
Садстонть туинек чокшнэнь 11 yac- 
сто. 

Омбоце чистз (июлень 11-це чистэ) 
стявтомань звонок еще арасель, но 
минь ульнинек уш пильге лангсо. 
Макссть стявтомань звонок. Весе 
молинек физзарядкас. Тосто налк- 
сезь-пейдезь туинек завторкамо. Зав- 
торкто мейле минек саимизь краевед- 
ческой музейс. Музейс совамо кенк- 
шенть велькссэ ульнесь сермадозь 
Джамбулонь стихстэ: „Одиннадцать 
республик в окружении врагов цве- 
тут как одиннадцать пышных 
садов“. Лекторось минек тердимизь 
залс. Теса сон ёвтнесь Крыменть 
богатствадонзо, кода кассь промыш- 
ленностесь, культурась, хозяйст- 
вась. Ламо ёвтнесь Крымень приро- 
дадонть, невтнесь ламо различной 
экспонатт.Крымсэ животноень поро- 
датнеде аволь пек ламо, но тосо 
кой-кона таркатнесэ пек ламо расте- 
ниянь породатнеде. 

Музеень исторической отделсэнть 
лекторосьподробнасто ёвтнесь Сева- 
стопольской войнанть кувалма. 


ЕТ Ерс 


Сон ёвтнесь кода савсь бороцямс 


Советской властентень белойтнень 
каршо; кортась Перекопонь бойт- 
неде. Музейстэнть минь туинек 
паро впечатления марто. Чокшне- 
стэнть ульнесь самодеятельностень 
вечер. 

Июлень 12-це чистэ якинек Чо- 
курча пещеранть ваномо. Пещеранть 
вакссо мазы таркасо ульнесь ютав- 
тозь беседа первобытной ломатнень 
эрямодост. Чокурча пещерась уль- 
несь первобытной ломанень (неан- 
дерталецэнь) эрямо таркакс. Чокур- 
ча пещерась аволь покш, сон ска- 
ласо. Пещеранть стенава кремень 
кевсэ теезь разной рисункат. Тосо 
рисовазь (чупонязь) чи, ломанень 
фигура, галань скелет ды лият. 
Неть рисункатнень тейнинзе прок 
3 иесэ эйкакш. Мартонок ульнесь 
фотограф. Пещеранть вакссо минь 
снялись карточка лангс. Чокшнэ 
ульнесь пионерской костёр. Тосо 
гражданской войнань участник— 
орденоносец ютавтсь беседа сень 
кувалт, кода гражданской войнань 
шкастонть эйкакштне лездасть пар- 
тизантнэнень. Евтнемазо ульнесь пек 
интересной, сон ёвтнесь ламо слу- 
чайть эсь эрямостонзо. Мейле кос- 
тёронть вакссо пионертнэ морасть, 
ёвтнесть стихотвореният, налксесть. 
Июлень 13-це чистэ якинек Симфе- 
ропольсэ остатка экскурсияс—кар- 
тинной галлереяс. 

Картиной галлереясонть пурназь 
картинат и рузонь и иностранной 
художниктнень. Васень заласонть 


иностранной художниктнень карти- 


нат, конатнень ускокшнынзе Петр 
Г западной государстватнестэ ды 
сынст учениктнень—рузонь васень 
живописецтнэнь картинаст. Лия за- 
латнесэ—рузонь художниктнень кар- 
тинаст, конат рисовазь ХІХ пингстэ. 
Остатка кавто залатнесэ— картинат, 


конат рисовазь ХІХ ды ХХ пингт- 
нестэ. Картинатне рисовазь пек вад- 
рясто. Сынь невтить се эпоханть, 
кона шкане сермадозь. Икеле, при- 
меркс, художниктне служасть иня- 
зортнэнень, секс сынь рисовасть 
сынст портретэст. Рузонь живопи- 
сень остатка этапось невти Росси- 
ясо капитализмань касоманть. Со- 
ветской художниктне роботыть ве- 
се человечестванть пользас, сынст 
картинаст невтить социалистичес- 
кой строительстванть, невтить ми- 
нек счастливой эрямонть. 

Чокшнэ ульнинек стадионсо, 
тосо минь неинек спортивной со- 
ревнованият (чийнема, копьянь ды 
гранатань ёртнема, кирнявтомат). 

Тесэ васенцеде неинек морянть, 
кода молинек экшелямо, кувать ва- 
нынек певтеме морянть лангс, сон 
покш ды мазыяк, радовазь совинек 
ведентень. 

Гурзуфсо. Июлень 14-це чистэ 
сынек Гурзуфс. Экшелямодо мей- 
ле туинек Болгатур пандонть пряс. 
Те пандонть прясто парсте неяви 
Гурзуфось ды сонзэ перька’ весе 
таркась, истя жо парсте неяви мо- 
ряськак. Экскурсоводось ёвтнесь 
тенек Гурзуфонть перьха таркатне- 
де. Чокшнэякинекколхозоньклубс — 
кинов, ванынек картина „Болотные 
солдаты“. Картинась мелезэнек тусь, 
сон невти, кода капиталистической 
мастортнэсэ нарьгить труди- 
цятнень лангсо ды кода робо: 
чейтне бороцить буржазиянть кар- 
шо, штобу лисемс оля чис. 

Июлень 15 чистэ физзарядкадо 
мейле якинек моряв экшелямо. Мей- 
ле ульнесь ботанической экскурсия 
экскурсбазань садганть ды морява. 
Садсонть ламо сикон чувт. Mo- 
рява экскурсиянь теемстэ зкскур- 
соводось ёвтнесь морянть геологи- 
ческой деятельностедензэ. Чокшнэ 
ульнесь „Пушкинской вечер“, косо 

ёвтнесть, кода эрясь Пушкин Крым- 
сэ. Июлень 16-це чистэ морясь 
ульнесь аволь спокойной, но валске 
марто якинек еще экшелямо. Вол- 
натне ютыльть пря вельксканок, но 
“ ульнесь весела, лисемс ведьстэнть 
меленек арасель. Каятотсь звонок, 
сави 'лисемс. Чокшне экшелямо эзи- 
мизь ветя, морясь бушовась пек. 
Чопонь. лелев якинек Генуэзской 
крепостенть ваномо. Тесэ евтнизь 
тенек крепостенть историянзо, кор- 
тасть крепостенть перька достопри- 
мечательностнеде. Ветимизь гротс, 
кона ульнесь чувозь скалас, те грот- 
стонть пек мазый видэсь морянть 
лангс. Скалатнева кузнемстэ 3-НБ 
таркава снимались фотокарточкас. 
Июлень 17-це чистэ якинек экскур- 
сияв „Плака“ мысэнть лангс. Васна 
савсь молемс морява катерсэ, мей- 
ле лодкасо. „Плака“ мысэнть ланг- 
со замечательной сад. .Растительно- 
стесь тосо а ёвтавияк кодамо мазы. 
Те мысэнть алксозо (основаниязо) 
гнейсэнь (вулканической изверже- 
ниядо мейле.) Мысэнть прясо садсо 
санатория. 
Июлень 18-це чистэ якинек Пуш- 
кинэнь кудынентень. Кудыненть ви- 
1933 аламодо полавтовсь, кипарис- 
тнэ вакссонзо касыть нейгак. Пуш- 
кинэнь кудынесэнть музей. Музей- 
сэнть ловность тенек лекция Пуш- 
кинэнь эрямодо, невтизь сонзэ эря- 


монзо фотосвимкасо ды картинасо.. 


Herb. картинатнестэ минь неинек 
сонзэ другонзояк, врагонзояк. 
Июлень 19-це чи. Еще пек рана, 
но минек эйсэ уш стявтыть Те 
`стявтыть эйсэнек, штобу ваномс, 
кода лиси чись. Минь седе бойка- 
сто стинек ды туинек пандо пряв, 
косто чинть лисемазо неяви седе 
вадрясто. Пандо прянтень куземе 
кенеринек .шкастонзо. Вана kap- 
мась чись лисеме. Валсояк а евта- 
ви ды сех паро художникентень и 


И ЗЫ 
9, ея => ва 1 Ў 
то а пурнавить истат краскат, што: | 
бу невтемс чинь стямонь карти- 

нанть. 

Ансяк кенеринек минь ойсеме 
кев ланга, кода морянть томбальде 
кармась неявомо чинтђ багровой · 
краезэ. Чись састо-састо кармась 
куземе верев. Вана пельтне теевсть 
прок сырнень, чиськак вельтявсь 


багровой сырнень тюссо. Черной 
морянь волнатне цитордсть 
чинть  каршо. морясь жо 


особенна мазый веть, зярдо ваны. 
лангозонзо валдо ковось. 

Пандонть прясто валгомсто сизи- 
нек пек, но те сиземанть шлизь 
Черной морянь волнатне, конат ней 
мекс-бути миненек вечкевсть OCO- 
бенна. Чокшнэ ванынек „Артек“ 
лагеренть. Минь пек радовинек, 
кода евтасть тенек, што мольдяно 
„Артекенть“ ваномо. Ки эзь мар- 
се те лагерденть, косо эрьва иене 
оймсить ламо сядт пионерт, конат 
смелт, дисциплинированнойть, тонав- 
тнеместэ отличникть. „Артекенть“ 
ваномо сыргинек колмо группат. 
Молинек организованнойстэ. Учинек“ 
курок ли нейсынек. Вана „Арте- 
кенть“ ортанзо. Ортатнень _лангсо 
покш буквасо сёрмадозь „Артек“. 
Вана косо отважной пионертнэнь 
здравницась! Ветимизь артековской . 
парконтень. Касыть тесэ кипарист 


ды лия сэрей чувт. Сынст пачк 
а юты чиськак. S 
Ютатано парконь · аллеятнева. 


Аллеятнень крайга теезь налксемс 
разной площадкат, улить спортивной 
площадкаткак. Ве полянанть ланг- 
сто вастынек артековецэнь отряд, 
сергединек: „Привет артековецтнэ-_ 
нены“ Сынь отвечасть „Привет 
гостненень!“ „Артекень“ паркось 
покш. Седе тов пачкодинек морянть 
берекс. Тесэ ули экшелямо тарка— 
пляж, костёронь тееме плошадка · 
площадканть перька ойсема таркат, 

| : Ei јак 


Те 


> _ кень 
ютавтсть мартонок ` 


ео тав 


аволь васоло жердя, флагось нолдазь 
алов. Течи -,Артексэ“ оймсицятне 
тусть кудов, ванды сыть лият, флагось 
ули кепедезь. „Артексэ“ ули музей. 
музеенть артековецтнэ теизь 
сынсь. Тесэ ламо эрьва кодамо 
кевть, нимилявт, унжат, ведьсэ ка- 
сыця морской роза ды улить эрьва 
мезть лият. Музеесь уютной. Музей- 
стэнть сыргинек морянть берекс 
экшелямо. Тосо экшелямодо мейле, 
береконть кувалма туинек мекев. 
Прощай „Артек“. е 


Июлень 20-це чи. Течи, завтор- 


кто мейле моликсэлинек РККА-нь 
санаториянь парков, но тусь виев 
пиземе, савсь аштемс базасо. Ко- 
нат ловность, редколлегиясь сёр- 
мадсь стенгазета. Обедтэ мейле эк- 
шелинек ды сыргинек Алуштинс- 
кой заповедникс Раужо эрькень 
ваномо. Заповедникенть кувалмо- 
зо 25 км. Эрькесь морянь уровен- 
дентђ вере 450 метрань сэрь. 


За 


а траже ЛО ас 
~ à 
Я 


ниянзо кувалт, Ведесь эрьксэнтЬ 
ванькс. Вейкень пракшнось шляпа- 
зо, сон думась ведесь аволь сэрей, 
потмаксозо неяви, но кода совась 
ведентень, то ваясь кирьга видьга. 
Эрькенть вакссо ульнесь экше, 
секс, штобу эжемс, карминек нал- 
ксеме. Ансяк ужинамо велявтынек 
мекев. Ужинамсто тенек ёвтасть, 
што минек группась весе моли 
РККА-нь санаториянь театрав кон- 
цертэнь кунсоломо. Минь радови- 
нек пек, седеяк радовинек, кода 
тенек ёвтасть, што миненек макссть 
билетт—прок сех паро группантень. 
Кой-конат эйстэнек ужинэсткак 
эзизь прядо, кармасть пурнамо-сэр- 
HAMO театрав, капшавсть ялгаст JÅ- 


сэяк. Театрантень сынек шкасто. 
Концертэсь мелезэнек пек тусь, 
Тесэ минь кунсолынек Московс- 


кой академичекой Покш театрань 
артистнэнь, международной конкур- 
сонь лауреатнэнь, джазоркестранть 


„Артексэ”, пнонерской костер вакссо 


сэрезэ 6 — 8 - шка метрат. 
Ведесь эйстэнзэ моли виноградни- 
валномс, Эрькенть вакссо 
беседа Кры- 


(конань ветясь А. Розанов), ды 


ЛИЯТ. 


Июлень 21 - це. чиста туинек 


менть географической расположе- Ялтав. Тесэ миненек таго тейсть _ 


| 4 и Зи 


медосмотра (ваннЫмизь врач). Теде 


_ мейле туинек экскурсияв, Но ки. 


_лангсто стардымизь пиземе, секс 
 савсь велявтомс мекев. Самодо мей- 
ле ульнесь беседа, евтнизь Кры- 


r 


кӧнатнёнь икеле. савкшнос _ yek- 


семс лия масторсто ды пандомс 1 Kr. 
кисэ ламо тыщат золота. Декора- | 
тивной растениянь кастомс явозь · 
площадь 20 га. Икеле Никитин- 


менть историянзо. Иста orach Ani CROA CANOE мазылгавтсь сюпавонь- 


тасо васень чись. Июлень 22-це 
"чиста якинек Ялтанть перька панд: 
_ тнэнь права, косто мазыйть видтнэ 
_ ошонть ды морянть лангс. 

> Июлень 23-це чиста ванынек Ни- 
китинской садонть. Те садось славит- 
_ ся сеньсэ, што TOCO ламо тропичес- 
кой масторонь растеният. Тень Ky- 
валма сон зани масторонть лангсо 
нилецекс тарка. 

Никитинской ботанической садось 
-организовазь 1812-це иестэ. Садось 
пек покш. Тосо роботыть 40 научной 
роботникт ды садонть мельга 200 яки- 
цят. Садонтьнеень шканьглавной ро- 
ботазо—гибридизация (сякой сор- 
“тонь растениянь ливтема). Те тев- 
сэнть улить успехензэяк. Никитин- 
ской садсо ансяк персиктнеде 500- 
шка разной сортт. Те садось-ливтсь 
_ламо десяткат вадря виноградонь 
_ сортт. Кастыть TOCO истят растени- 
_ ят, конатне максыть эфирной ойть, 

дворецтнэнь, тень кисэ ульнесь орга- 
низовазьгак. Ней сон ливти культур- 
ной растениянь разной сортт колхоз-_ 
тнэнень ды совхозтнэнень, теи куль- 
турнойкс дикой растенияткак. Экс- 
курсиясо миненек ульнесть невтезь 
ламо характерной растеният, кода: 

1. Бамбук—эрси пиже, ожо ды 
раужо. Касы 40 чи, зри цветямозонзо. | 
Цветамодо мейле ёми. Родиназо Ku- 
тай ды Япония. Сон тюсонзо (окрас- 
канзо) эйсэ зярдояк а полавты. _ 

2. Пальмань аллея. Масторлангсо_ 
пальматнеде 1000-шка вид, садсонть 
10 видт. Ули веерной пальма, ва- 
сенцеде цвети 20 neca; финиковоћ 
пальма, васенцеде цвети 10 neca. 
Садсонть 'ламо розат — весемезз 
1000-шка сорт. : 

Гибридизациясо получазь китай- 
ской роза ды раужо роза. Ки уль- 
несь садсонть, то нейсь розатнень 
прясто мешоккеть,—те ванстыть 


пестиктнень эйсэ, штобу пестикт- 
нес аволь понго пыльца лия рас- 
тениясто. | 


3. Банан. Родиназо Япония, то- 
со сон касы 15 метрань сэрьсэ, ло- 
панзо келест зритђ 2-шка метра. 


4. Абиссинской банан—эри ан“ 
сяк 2 иеть. Те секс, што COH? 
зэ цветказо, кона цвети 2-це иестэ, 
саи ламо влага, сон лопатненень а 
саты, лопатне коськить, коськи чув- 
тоськак. 


5. Восточной платан или чинар. 
Касы 40 м. сэрьсэ, эри 200 иеть. Сад- 
сонть ули чинар, конанень 120 иеть. 


6. Маслина чувто. Эри 500; иетњ, 
родиназо Средиземной морясь. Плод- 
стонзо теить оливковой ой, кона пек 
эряви ды пек питнев. 


7. Кипарис. Родиназо Малая Азия, 
эри 3000 иеть. Крымсэ касы эрьва 
таркава. 


8. Мамонтово дерево. Родиназо 
Северной Америка, эри 3000 иеть, 
касы 100 м. сэрьсэ, эчкезэ 5-шка 
метрат. Истямо ундов чувтонть потс 
можна теемс зал, козо кельги пиа- 
нина ды 20 ломань кулсоныцят. 


9. Магнолия. Цветканзо ашот, 
пек покшт. 

10. Пробкань тумо. Сонзэ судо- 
довксонзо эйстэ теить пробкат. 
Судодовкстнэнь эйсэ кармить сае- 
ме 20-це иестэ частень-часть, омбо- 
цеде саить 7—8 иень ютазь. Эрьва 
саемадо мейле судодовксось тееви 
(касы) седеяк паро. 


11. Сумах. Ядовитой. Бути тока- 
сак кедьсэть или кепе пильгсэ— 
пицетянзат, пицевкстнэ а пичкить 
кувать. Японецт сонзэ соксто те- 
ить лак. Те лакось кувать а езави 
(устойчивой). Те лаксонть сынь кра- 
сить кораблянь ведь потсо част- 
нень. Лакось вансты неть част- 
нень чемениямодо. Улить Никитин- 


Воронцовской дворецэнь совамо таркась \ 
ской садсонть еще ламо ДИКОВИННОЙ 


растеният ды 'весемест кувалма а 
сёрмадоват. Июлень 24-це чистэ 
якинек Алупкав, ванынек Воронцо- 
вонь дворецэнть. 

Воронцовонь дворецэсь строязь 
1828—1844 иетнестэ. Сонзэ эйсэ 
строясть солдатт ды крепостной 
крестьянт, но тень лангс апак вано 
дворецэнть строямс ютавтозель ар- 
хитекторнэнь ды мазылгавтомантень 
вейксэце пель миллион целковой 
ярмакт. Дворецэнть кувалма минь 
ламо уш маринек, секс пек охоталь 
тенек ваномс. Дворецэсь Раужо мо- 
рянть чиресэ, стилезэ готической. 
Перьканзо покш парк. Те парконть 
аллеява молинек дворецэнть ваксс, 
конаньс вети покш крильця, криль- 
цянть кавто бокава 6 левть, конат 


теезь итальянской мраморсто. ') 
Дворецэсь замечательной, комнатат- 
не эйсэнзэ мазылгавтозь гравюрасо, 
статуясо, рузонь ды лия масторонь 
художникень живописьсэ. Особенна 
интересной голубой комнатась, те 
комнатасонть налксесть крепостной 
артистт, тесэ жо выступал знамени- 
той крепостной артистэсь Щепкин. 
Те комнатасонть мебелесь старин- 
ной, иста жо тесэ ламо старин- 
ной картинат, конат ульнесть тесэ 
еще Воронцовонь пингстэ. Дворец- 
сэнть сядодо ламо роскошной ком- 
натат. Ней те дворецсэнть-—100 KoM- 
натасо санаторий ды оймсема кудот, 
косо эрьва иене оймсить ламо сядт 
трудицят. Кевейкее комнатасо музей. 
Икеле жо те дворецсэнть ульнек- 
шнесть ансяк сюпав дворянт. Минь 
кувать а стувтсынек дворецэнть ма- 
зы-чинзэ. Дворецэнть икеле, морянть 
ендо ашти телень сад. 


Крымесь ульнесь саезь 1783-це 
иестэ Екатерина П пингстэ. Весе 
паро модатнень сайнизь сюпав 
чиновниктне ды дворянтнэ, корен- 
ной эрицятненень савсь туемс 
пандтнэнь пряв.Крымесь икелеяк уль- 
несь Россиянь злравницакс, но aH- 
сяк сюпгвтненень. Ансяк Октябрь- 
ской революциядонть мейле сон 
теевсь здравницакс минек масторонь 
весе трудицятнень туртов. 


Июлень 25-це чистэ ульнинек 
Ливадиясо. Тесэ ванынек инязо- 


1) Ве левенть кисә американецтнэ 
макснесть 50000 целковойть золотасо. 
Сынь теезь пек вадрясто. 

ронь дворецтнэнь. Савсь ваномс 
ансяк ушо ёндо. Потс совамодо 
эзть мере —тосо оймсить туберкулез- 
со.сэредицят. Ливадия таркась пек 
мазы. Ульнинек Омандрасо. Тосо 


ванынек пионерской лагеренть, 
конаньсэ оймсить Ялта ошонь пио- 
нерт. 

Июлень 26-це чиста ванынек 


ущелия Уч-Кош. Молемс савсь ле- 
ень трокскак пандоваяк, понгонесть 
ламо водопадт · (дурныть), минь 
лотксинек сех покш дурнынть ваксс, 
мейле оймсинек ущельясонть. Ущель- 
ясонть экше, коштось свежа, ванькс. 
Теле шкане те таркадонть мерить 
„телентђ форточказо“. 

Июлень 27-це чиста ванынек 
А. П. Чеховонь кудонзо. Тесэ сон- 
33 кабинетэзэ ды весе мебелесь 
кадовсть истя, кода ульнесть Чехо- 
вонь пингстэ. Чеховонь кудось теезь 
музейкс, заведующеекс музейсэнть 
сонзэ сазорозо, конанень ней уш 72 
ие. Сонензэ сеедьстэ кучнить сёр- 
мат, конатнесэ кевкстнить Чеховонь 


эрямодонзо. 
Еще ламо минь кой - мезть 
неинек, но весе а сёрмадовить. 


Экскурсиянь перть минек группа- 
нок нолдась колмо номерт стен- 
газетат, пурнынек сякой растениянь 
альбом, пурнынек минеральной кол- 
лекция, сякой ракушкат. Июлень 
28-це чистэ эрьва ки эйстэнек сер- 
мадсь статья эсь впечатлениянок ку- 
валма. Статьятнень максынек остатка 
экскурсбазантень. Обедтэ мейле 
сыргинек кудов. Мекев сынеҝ Мос- 
ков ланга. 


Цёрынень, џёрынень, 
Цвети тенк сад; 
Монь пельде морыненть 
Илинка кадт. 
Шачоманк, ибрынень, 
‚ Тундынесь вансь; 
Элесэ цепинеть 
Тыненк сон кандсь. 
Цёрынень, џёрынень, 
Икеленк сад; 
Монь пельде морыненть 
Илинка кадт. 
Кандынь тенк, џёрынень, 
Букетке мон; 
Ванынька мазыйне 
Кодамо сон: 
Якстернеть, ашинеть, 
Голубойнек — 
Лембесэнть каставнеть 
Весе тыненк. 
Володя, Илюнька, 
Икеленк сад; 
Монь пельде морыненть 
Илинка кадт. 


Шачомстонк тундынесь 
Истя тенк мерсь: 
Эрямо пингенк тынк 
Цветямо тердсь. 
Тыньгак ведь, перынень, 
Касыця џветт; 
Икеленк палы тынк 
Пек валдо свет. 
Цёрынень, џёрынень, 
Икеленк сад; 
Тынк туртов морынень 
Илинка кадт. 
Касодо, џерынень, 
Валдо те чись; 
Эрямонь часиянк — 
Ленинэнь кись. 
Касодо шумбрасто— 
Маней те чись, 
Ки лангонк валдомты 
Сталинэнь чись. 
Цёрынень, цёрынень, 
Цвети тенк сад; 
Монь пельде морыненть 


Илинка кадт. 
1939 ие, 


> 

Истребительть. Шожда, вейке 
тарка, вейке мотор марто самолет 
(эрсить кавто мотор мартояк), кона 
курок кепедевиця, обладаег покш 
скоростьсэ, высотностьсэ ды 
маневренностьсэ. 

Виевстэ вооруженной истребите- 
лесь неподвижной пулеметнэсэ ды 
пушкатнесз—грознои вий воздуш- 
ной бойсэнть, сехте опасной про- 
_тивник коштсонть лия типень весе 
самолетнэнень. 


Бомбардировщикть. Эрсить 
шождынеть (вейке мотор марто), 
среднейть (кавто мотор марто) ды 
стакат (ламо мотор марто). Бом- 
_ бардировщикенть основной назна- 
чениязо-фронтонь линиястонть ды, 
глубокой тылс молезь, бомбасо 
цельтнень поражениясь. Неень 
шкань бомбардировщиктне ливт- 


è 
нить покш скорость марто (400— 
500 километрат часос), могут Kene- 
темс пек верев ды‘обладают васоло 
ливтямосонть. Коштсо оборонан- 
тень бомбардировщиктне воору- 
женнойть пулеметсо. Маневрат- 
нень ды пулеметнэнь толост уме- 
лойстэ ветязь, сынь могут ветамс 
воздушной бой весеме классонь 
одиночной истребительтнень марто. 
Шожда бомбардировщиктне могут 
кандомс бомбат 250 кг. саезь ды 
500 килограммас,среднейтне 800 кг. 
саезь 1000 килограммас, стакат- 
не—1500 килограммт ды седе ламо. 


Штурмовикть. Вейке мотор мар- 
то шожда самолет, предназначен- 
ной алкине высотасто противни- 
кень живой виенть поражениянзо 

_туртов. Штурмовиктне обычно ливт- 
нить, иста мерезь, бреющей JHB- 
тамосо (сэресь 25—50 — 100 метрат), 
кона маскировамонь цельтнесэ ис- 
пользует местностень весе склад- 
катнень (виртнень, латктнэнь, пан- 
дтнэнь ды лият), мезень коряс 
сынь внезапнойстэ появить целенть 
вельксэс. Штурмовиктне вооружен- 
нойть пулеметсо ды осколочной 
бомбасо. 


Разведчикть. Шожда кавто или 
колмо тарка марто самолетт, конат 
ветить разведка мода лангсо войс- 
катнень ды морской кораблятнень 
мельга. Теде башка сынь применя- 
ются боенть наблюдениянзо туртов, 
артиллерийской толонть корректи- 
ровканзо туртов, связенть туртов. 

Действуют вейке- вейке или груп- 
пасо 2—3 машинасо. Съемканть 
туртов оборудованнойть фотоап- 
паратсо. Разведчиктнень лётной 


качестватне ды стрелковой воору- 
жениясь (пулеметнэ) позволяют 
тенст ветямс бой одиночной ист- 
ребитель марто. 


Военно-транспортной ды десан- 
тной самолетнэ. Служить десант- 
нэнь ды ранязтнень усксеманть 
туртов, ремонтной средстватнесэ 
специальной снабжениянтень.Обыч- 
наз нељ—гражданскои самолетт, 
конат предназначеннойть военной 
театрасо роботантень. 

1936—39 ИЕТНЕСТЭ ГЕРОИЧЕСКОЙ ЛИВТЯМОТНЕ 


1. Сталинской маршрутканть. 
1936-це иень июлень 20—21 —22-це 
читнестэ Советской Союзонь герой- 
тне-летчиктне В. Чкалов, Г. Байду- 
ков ды штурманось А. Беляков 
тейсть замечательной беспосадочной 
ливтямо Москов—остров Чкалов 
(икелень Удд) 9.374 километрань 
кувалмосо. Ливтямось мольсь 56 
час 20 минута. 

2. Северной полюсов. 1937 иень 
мартонь 22-це чистэ Московсто се- 
вер енов стартовасть кораблят, ко- 
натнень пилотировали Советской 
Союзонь Геройтне - летчиктне М. 
Водопьянов, В. Молоков, А. Алек- 
сеев, И. Мазурук ды П. Головин. 
Маень 2] —25-це читнестэ ниле Ca- 
молетт тейсть мастерской валгома 
полюсонть лангс, козо валтызь зи- 
мовщиктнень Папанинэнь, Кренке- 
лень, Федоровонь ды Ширшовонь. 

3. Полюсонть велькска Амери- 
кав. 1937-це иень июнень 18—19— 
20-це читнестэ Советской Союзонь 
Геройтне летчиктне В. Чкалов, Г. 
_ Байдуков ды штурманось А. Beng- 

Се- 


ков тейсть ливтамо Москов— 
верной полос—США маршрутканть. 
Те ульнесь мирсэнть васень ливтя- 
мо Северной полюсонть велькска. 
63 часонь 25 минутань перть уль- 
несть ютазь 10 тыща километрадо 
ламо. 


4. Виде линияванть ливтямонь 
мировой рекордось. 1937-це иень 
июлень 12—13—14-це читнестэ Со- 
ветской Союзонь летчиктне М. Гро- 
мов, А. Юмашев ды С. Данилин 
тейсть блестящей ливтямо Сталин- 
ской маршрутканть Москва—Север- 
ный полюс—Сан-Джасинто (Ка- 
лифорния, Америка) 10 тыща 148 
километрань кувалмосо. Ливтямось 
мольсь 62 част 17 минутат. 


5. Беспосадочной ливтямось Мос- 
ков—Спасск. (Владивостоконь pa- 
йон). 1938-це иень июнень 27— 
28-це читнестэ Советской Союзонь 
Геройтне летчикесь В. Коккинаки 
ды штурманось А. Бряндинский 
тейсть замечательной ливтямо Мос- 
ковсто—Спасскоев 7.600 километ- 


рань кувалмодо ламо. 
Ливтямось мольсь 24 част 
36 минутат. 

6. Советской летчица- 
тнень блестящей ливтя- 
мост. 1938-це иень сен- 
тябрянь 24 — 25-це чит- 
нестэ Советской Союзонь 
Геройтне летчиктне В. 
Гризодубова, П. Осипен- 
ко ды штурманось М. Раскова тейсть 
блестящей ливтямо Москов—Керби 
поселок (Дальний Восток) маршрут- 
канть 5.974 километрань тарка. 
Ливтямост мольсь26 част 29 минутат. 

7. Америкав океан 
велькска. 1939-це иень 
апрелень 28-це чистэ Со- 
ветской Союзонь Геро- · 
есь летчикесь В. Кокки- 
наки ды штурманось-ор 
деноносецэсь М. Горди- 
енко васенцеде авиаци- 
янь историясонть тейсть 
беспосадочнои ливтямо 
Атлантической океанонть велькска 
Москов— Мискоу островонтень (Ка- 
нада, Северной Америка) 8 тыща 
километрань кувалмосо. Ливтямось 
мольсь 22 част 56 минутат. 


НАУКАНЬ ДЫ ТЕХНИКАНЬ МИРСӘНТЬ 


= 


Атмосферной давлениясь 
велявты частнэнь 
механизмаст 


1916-џе иень ноябрь ковсто Эребро om- 
со, Швециясо, ульнесть нолдазь част, ко- 
натнень се шкастонть саезь ды те шкас 
кияк Эзь заводи. Сынь уш молить 22 ие. 

Частнэнь механизмаст велявты атмос- 
ферной давлениясь. Herb частнань глав- 
ной механизмаст теезь сисем меншевиця 
коробкасто, конатне вишингалить ды 
покшолгалить атмосферной давлениянь 
сехте вишкине изменениятнеде. Неть ко- 
робкинетнень жо движенияст кармавты ве- 
рев кепетеме частнрнь гирькаст. Гирьканть 
алов валгомадо мейлеяк неть частнр мо- 
лить истя жо, кода молить минек «ходик- 
тне». 

Неть частнань «мошностест» —ве алашань 
виень миллионной часть. 


Электрической седей 


Ломанесь ормалгадсь тифс2. Сы малав 
кризисрсь— переломной моментәсь. Mu- 
ясто те шкастонть сизезь седеесь лоткак- 
шны роботамодо. Мезеяк а лезды, кодат- 
как впрыскиваният — ломанесь кулы. Mox- 


на жо теемс иста, што ломанесь кадови 
живойкс. 
Но кода те теемс? Рази можна полав- 


томс седеенть? Но Америкасо улить теезь 
механической «седей» ды «легкойть». Опыт- 
на пока ютавтневить животной лангсо. 
Животноснь венантень путови а покш 
трубкине, конань пачка верись потяви 
электрической насоссо ды кучови MORMI, 
пешксе кислородто стальной џилиндрас— 
механической легкойтненень. Цилиндрась 
вели минутантень ламо сядонь оборотсо. 
Верись пурксеви цилиндрань стенкатнева, 

конатнень вельти чова слойс?, ды пек KY- 
рок насышается кислородсо. Цилинд- 
расто пешксе кислородто верись теке жо 
электрической насоссонть качаяви таго 
организмантень трубканть пачка, кона уш 
те шкастонть аравтозь животноень арте- 
риянтень. Искусственной «кровяной со- 
судтна» ютыть суликань трубкатнень NAY- 
ка. Трубкатнева чуди пси ведь, кона кир- 
ди эрявикс температура веринть туртов. 


Цветной аэрофотос“емка 


Штабонть вельксре появась разведчик, 
сон ёртсь вишка парашют проявленной 
кассета марто. Зярдо штабсо обработали 
фотоснимкатнень, заснятойтнень против- 
никтнень вельксса, то мезеяк подозритель- 
ной әсть нее: вирь —теке вирь. 

Аламо шкань ютазь бомбардировши- 
кень звена, кона ливтясь те райононть 


велькска, ульнесь жестокойста леднезь 
зениткасо. | 
Разведчикень фотоаппаратось парсте 


Әзинзе нее замаскированной огневой TOY- 
катнењ, 

Тевесь сенђса, што обычной фотоаппа- 
ратось не различает аволь ансяк оттенкат, 
но и основной цветэнть. Сон весе цвет- 
нәнь неи вейкедьстр — серойстр. Бути pag- 
ведчикесь валговольгак седе алов, то наб- 
людателентень неяволь, што виренть ло- 
патне аволь весе вейкеть. 

Ней США-со решасть воздушной развед- 
канть туртов применять цветной фото- 
съемка. Цветной фотоснимкатнеср, засни- 
той пек верде, можна содамс тарадтнань, KO- 
нат керязь аволь пек умок. Снимкатнест?, 
конат заснятойть 4570 метрань сррьств, 
можна свободна неемс автом ашинань KY- 
зов. Әрьва раскраскась невти прянзо џвет- 
ной фотосъемкасонть. 

«Пиоиер» 

Крымсэ „Ласточкино гнездо“ таркасњ. 


Питнезз 20 тр. 


 ИЛИНК СТУВТ 
СЕРМАДСТОМС. 


„ПИОНЕРЗНЬ 
о ВАЙГЕЛЬ“ 


пнонерэнь ды школьникень журна- 
лонть лангс. Журналонть нолды- 
цянзо: ВЛКСМ-нь Мордовской обко- 
мось ды МАССР-нь, НКП-сь. Лиси 
эрьва ковсто. Подписканть прими 
ES эрьва письмоносецэсь. | 

ПИТНЕЗЭ: 1 иес... 2 2њадт 

